În Oradea, lucrările la pasajul pe sub Bulevardul Decebal vor începe cu demolări de case
Pasajul pe sub Bulevardul Decebal din Oradea va fi construit de firma Freyrom. Lucrările vor începe cu demolări de case, reltează ebihoreanul.ro. Prin acest pasaj strada Tudor Vladimirescu din Oradea va subtraversa Bulevardul Decebal.
Constructorul pasajelor din Piaţa Gojdu şi al celui de la intrarea în parcul industrial din Şoseaua Borşului şi-a adjudecat lucrările de proiectare și execuție a pasajului Decebal pentru suma de circa 39,4 milioane lei.
Constructorii asociați și-au adus ca subcontractanți societățile Zeco Electronics and Import Export, Cornel & Cornel Topoexim, Crito Prod, Drumuri Orășenești, Arc Geostudies, Mecatron, Redis, Elmas, Construcții Feroviare Mureș, Smart Mob Construct, Ritmoteh și Aedilis Proiect.
Lucrările de amenajare a pasajului ar urma să înceapă peste o lună.
Municipalitatea urmărește ca pasajul să fie deschis circulației încă din toamna acestui an, chiar dacă lucrările vor continua până în prima jumătate a anului 2025.
„Odată semnat contractul de execuţie cu firma Freyrom, constructorul va începe pregătirile pentru începerea lucrărilor. Executantul va face demersuri pentru obţinerea autorizaţiei de construire şi a celorlalte documente astfel încât, la începutul lunii iunie, când va începe vacanţa şcolară, să poată demara lucrările efective”, a declarat primarul Florin Birta pentru ebihoreanul.ro
Potrivit primarului, constructorul va trebui să profite la maximum de perioada de vacanţă, când traficul auto este mai relaxat.
Pentru început, pentru a face loc lucrărilor, municipalitatea va începe dezafectarea clădirilor de la intersecţia străzii Tudor Vladimirescu cu Bulevardul Decebal.
Primăria Oradea a cumpărat anul trecut de la proprietari case și terenuri în zonă în valoare de aproape un milion de euro.
„Lucrările de demolare, pentru eliberarea amplasamentului, vor demara la începutul săptămânii viitoare”, a explicat directorul tehnic al municipalității, Sebastian Marchiş.
În primă fază, vor fi puse la pământ clădirile de pe partea dreaptă a drumului aflate în intersecţia celor două străzi pe sensul de mers dinspre cartierul Ioşia către zona centrală. Ulterior vor fi demolate şi clădirile de pe partea stângă a străzii.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank